armvectores/hy_wikipedia_2023 huggingface dataset:
Գորովատկա (գյուղ, Խիսլավիչսկի շրջան)

Գորովատկա (ռուս.՝ Гороватка), գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 90 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տիլզիտի փոստատան շենք

Տիլզիտի փոստատան շենք (ռուս.՝ Здание тильзитского почтамта ), պատմական շենք Ռուսաստանի Կալինինգրադի մարզի Սովետսկ քաղաքի հետիոտնային Հաղթանակի փողոցում, որտեղ գտնվում է Ռուսաստանի փոստային բաժանմունքը։ Շենքն ընդգրկված է Տիլզիտի ճարտարապետական հիմնական հուշարձանների ցանկում։ Տիլզիտի փոստային բաժանմունքի շենքը 1835 թվականին կառուցել է ճարտարապետ Կարլ Շինկելը։


== Պատմություն ==
1699 թվականին հիմնադրված Տիլզիտի փոստային բաժանմունքը ենթարկվել է Բեռլինի թագավորական փոստատանը։ 1832 թվականին փոստային բաժանմունքը Հոէշտրասում (այժմ` Հաղթանակի փողոց) ձեռք է բերել հողատարածք։ 1835 թվականին այն քանդելուց հետո կառուցվել է փոստային բաժանմունք։ Այս վայրում առաջին տունը կառուցվել է 1549 թվականին։ 1884 թվականից փոստը համարվել է կայսերական փոստային բաժանմունք, 1924 թվականից` պետական փոստային վարչություն։


== Ճարտարապետություն ==
Շենքի արտաքին տեսքն ունի ռացիոնալություն, հստակ երկրաչափական հիմք, որը բնորոշ է նեոդասականությանը։ 1835 թվականից հիմնական ճակատը եղել է ռուստաշար, որը շենքին հաղորդում է ոչ միայն դեկորատիվ տեսք, այլ նաև պլաստիկություն։ 2010 թվականի ամռանը, կոսմետիկ վերանորոգման ժամանակ, այն ավերվել է։ Փոստի նախասրահում ուշադրություն է գրավում լուսային հորանը, որն ուղղված է դեպի պատուհանները։ Ստորին և վերին հարկաշարքերում հորանը ապակեպատված է։ Նախասրահի մուտքը զարդարված է հետաքրքիր փայտե փորագրություններով, որոնք պարունակում են անտիկ դեկորի տարրեր, կիսասյուներ և քառանկյուն հարթ որմնասյուներ, ծաղկապատվանդաններ և խոյակներ։ Երկու սիմետրիկ կիսասյուների վրա պատկերված են փոստային եղջերափողեր։


== Համերգներ ==
1842 թվականի մարտի 15-ին փոստատան շենքում տեղի է ունեցել Ֆերենց Լիստի համերգը։ Նա շրջագայություններով ժամանել է Ռուսաստան։ Լիստը նվագել է տիլզիտյան ֆաբրիկայում ստեղծված գործիքի վրա։


== Գրականություն ==
Татьяна Урупина «Тильзитские доминанты» Советск, 2015.


== Արտաքին հղումներ ==
Здание почтамта
Մոնտերոսո Կալաբրո

Մոնտերոսո Կալաբրո (իտալերեն՝  Monterosso Calabro) կոմունա Իտալիայում, Կալաբրիա մարզում՝ Վիբո Վալենտիա գավառում։
Բնակչությունը կազմում է 2042 մարդ, բնակչության խտությունը կազմում է 113 մարդ/կմ²։ Զբաղեցնում է 18 կմ² մակերես տարածք։ Փոստային ինդեքսն է՝ 89819։ Հեռախոսային կոդը՝ 0963։
Կոմունայի հովանավորներն են Սուրբ Կույս Մարիամը, տոնը նշվում է հուլիսի 2-ին և Սուրբ Նիկողայոս Զմյուռնացի հրաշագործը։
Մոնտերոսո Կալաբրոն սահմանակից է Կապիստրանո, Մայերատո, Պոլիա համայնքներին։


== Արտաքին հղումներ ==
Բնակավայրի պաշտոնական կայք
Լայոշ Ֆյուր

Լայոշ Ֆյուր (հունգ.՝ Lajos Für, դեկտեմբերի 21, 1930(1930-12-21), Egyházasrádóc, Körmend District, Վաս, Հունգարիա - հոկտեմբերի 22, 2013(2013-10-22), Բուդապեշտ, Հունգարիա), հունգարիացի քաղաքական գործիչ, Հունգարիայի պաշտպանության նախարար (1990—1994):


== Կենսագրություն ==
1954 թվականին ավարտել է Լայոշ Կոշուտի անվան համալսարանի պատմագիտական ֆակուլտետը։ 1956 թվականին դարձավ այդ համալսարանի պրոֆեսորի ասիստենտ։ 1956 թվականի դեպքերի ակտիվ մասնակից, Դեբրեցենում հեղափոխական պահանջների կազմակերպիչներից մեկը։ Խորհրդային զորքերի ներս մտցնելուց հետո ներկալվել է, հեռացվել աշխատանքից։ 1957 թվականին արտաքսվել է Ֆրանսիա, բայց մի քանի ամիս անց վերադարձել է։ 1958 թվականին գործազուրկ էր, ապա դարձել է գրադանավար, բեռնակիր և ուսուցիչ տարրական դպրոցում։
1963 թվականին հայտարարված համընդհանուր ներումից հետո.

1964—1978 թվականներին աշխատել է, որպես գիտաշխատող, պետ հունգարիական գյուղատնտեսական թանգարանում;
1971 թվական — պաշտպանել է թեկնածուական դիսերտացիա;
1980—1987 թվականներ — թանգարանի գիտական քարտուղար;
1983 թվական — պաշտպանել է դոկտորական դիսերտացիա;
1984 թվական — փորձել է ընդունվել աշխատանքի Դեբրեցենի համալսարանում, սակայն ապարդյուն;
1988—1990 թվականներ — դասախոս;
1990—2000 թվականներ — Էտվեշ Լորանդի անվան համալսարանի պատմագիտական ֆակուլտետի դոցենտ։1985 թվականին կրկին դարձել է հերձվածողների անդամ։ 1987 թվականին դարձավ Հունգարիայի դեմոկրատիական ֆորումի (ՀԴՖ) անդամ։ 1989 թվականին դարձավ ՀԴՖ նախագահ։ 1989—1996 թվականներին՝ Պրեզիդիումի անդամ, 1991 թվականին՝ փոխնախագահ, մինչև 1991 թվականը՝ ՀԴՖ կատարողական նախագահ էր։ 1994—1996 թվականներին դարձավ դրա նախագահը։
1990—1994 թվականներին եղել է Հունգարիայի պաշտպանության նախարար։ 1990 թվականին ընտրվել է Ազգային Ժողովում, 1996 թվականին հեռացավ ՀԴՖ-ից, դառնալ անկախ պատգամավոր։
2007 թվականին որոշեց հեռանալ քաղաքականությունից։


== Ծանոթագրություններ ==


== Աղբյուրներ ==
http://mek.niif.hu/01900/01937/html/szerviz/kislex/biograf/fur.htm
http://hvg.hu/itthon/20131022_Meghalt_Fur_Lajos
(7202) 1995 DX1

(7202) 1995 DX1, աստերոիդ աստերոիդների հիմնական գոտում։ Հայտնաբերվել է 1995 թվականի փետրվարի 19-ին Ցունեո Նիջիմայի և Տակեշի Ուրատայի կողմից Օջիմայում։
Միջին հեռավորությունը Արեգակից կազմում է 2,757493 ա. մ., առավելագույնը մոտենում է 2,0956 ա. մ. հեռավորության վրա և հեռանում 3,4194 ա. մ.։ Արեգակի շուրջ մեկ ամբողջական պտույտ է կատարում 1672,52 երկրային օրվա ընթացքում, իր ուղեծրով շարժվելով միջինում 0,215245 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,62° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7202) 1995 DX1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Աստերոիդների ցանկ (298601-298700)

Աստերոիդների ցանկ (298501-298600)  • Աստերոիդների ցանկ  • Աստերոիդների ցանկ (298701-298800)
 Աստերոիդների ցանկ (298501-298600)  • Աստերոիդների ցանկ  • Աստերոիդների ցանկ (298701-298800)
Բուլղարմադեն

Բուլղարմադեն, հանքավայր Կիլիկիայում, Կիլիկյան Տավրոս լեռնահամակարգում, Բուլղար լեռներում։ Այստեղ կան արծաթի և կապարի հանքեր։


== Ծանոթագրություններ ==
(5016) Միգիրենկո

(5016) Միգիրենկո (անգլ.՝ Migirenko), աստերոիդ աստերոիդների հիմնական գոտում։ Հայտնաբերվել է 1976 թվականի ապրիլի 2-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,297109 ա. մ., առավելագույնը մոտենում է 1,9966 ա. մ. հեռավորության վրա և հեռանում 2,5976 ա. մ.։ Արեգակի շուրջ մեկ ամբողջական պտույտ է կատարում 1271,66 երկրային օրվա ընթացքում, իր ուղեծրով շարժվելով միջինում 0,283095 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,65° անկյուն։


== Անվանում ==
Աստերոիդն իր անվանումն ստացել է խորհրդային ռազմական գործիչ և մեխանիկայի ոլորտում գիտնական Գեորգի Սերգեևիչ Միգիրենկոյի (ռուս.՝ Георгий Сергеевич Мигиренко, 1916-1999) պատվին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5016) Միգիրենկո աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ազագիրան

Ազագիրան (Ազագիլան, Ազատ Գիրան, Ազատ Ճերան, Գարաբաղ Իլան, Գիլան, Խարաբա Գիլան, Գիրան, Ղարաբ ա Գիլան), քաղաք Նախիջևանի խանությունում` Օրդուբադի մահալում` պատմական Վասպուրական աշխարհի Գողթն գավառում, Օրդուբադ քաղաքից մոտ 11 կմ արևմուտք։


== Պատմություն ==
Ըստ ավանդության` կառուցվել է 8-րդ դարում և կոչվել ոմն պարսիկ և Ազայ-Ջիրանի անունով։ 16-րդ դարում առևտրի խոշոր կենտրոն էր։ Հիմնահատակ ավերվել է Շահ Աբաս-ի ձեռքով 17-րդ դարի սկզբին։ Այժմ ավերակները հազիվ են նշմարվում։ Ազագիրանի տեղում էր գտնվում պատմական Գիրան գյուղը։


== Ծանոթագրություններ ==
Դոբրինո (այլ կիրառումներ)

Դոբրինո, կարող է վերաբերել՝

Դոբրինո - գյուղ Ռուսաստանի Սմոլենսկի մարզի Դեմիդովսկի շրջանի կազմում։
Դոբրինո - գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Ստեփան Սաթունց

Ստեփան Քրիստափորի Սաթունց (սեպտեմբերի 15, 1910(1910-09-15), Թիֆլիս, Ռուսական կայսրություն - փետրվարի 18, 1985(1985-02-18), Մոսկվա, ԽՍՀՄ), հայ խորհրդային ճարտարապետ։ Մոսկվայի ճարտարապետության ինստիտուտի պրոֆեսոր։
Ճարտարապետ Քրիստափոր Տեր-Սարգսյանի որդին։


== Կենսագրություն ==
Սովորել է Վրաստանի գեղարվեստի ակադեմիայի ճարտարապետական ֆակուլտետում, 1931 թվականին ավարտել է Վրաստանի ինժեներա-շինարարական ինստիտուտը։ Աշխատել է Թբիլիսիում։ 1944 թվականից դասավանդում էր Մոսկվայի ճարտարապետության ինստիտուտում (1970 թվականից՝ պրոֆեսոր)։ Միաժամանակ աշխատել է նախագծային կազմակերպություններում։
Սաթունցի նախագծերով կառուցվել են՝ հանգստյան տուն Դագրայում (1933-1935 թթ.), Ծղալտուբոյում (1935-1937 թթ.), կրկեսի շենք Թբիլիսիում (1940 թ., ճարտարապետ Նեպրինցևի և Ուրուշաձեի հետ), Վրաստանի ԿԿ Թբիլիսիի քաղկոմի շենքը (1940 թ., Կուրդիանիի հետ), կրկեսի շենք Գորկիում (1949-1954 թթ.), շամպայն գինիների գործարանի շենքը Երևանում (1949 թ.), Երևանի «Արարատ» ռեստորանի և սրճարանի ներսի հարդարումը (1949 թ., ճարտարապետ Կարո Հալաբյանի հետ)։


== Ծանոթագրություններ ==
Արքայաջուր

Արքայաջուր - ազոտական թթվի և աղաթթվի խառնուրդ։ Արքայաջուր անվանումը տվել են ալքիմիկոսները, քանի որ նրա մեջ լուծվում է «մետաղների արքան»՝ ոսկին։ Սովորաբար օգտագործվող խիտ ազոտական թթվի և աղաթթվի ծավալային հարաբերությունը արքայաջրում 1։3,6 է։ Կարելի է նաև թթուներից մեկը կամ մյուսը վերցնել ավելցուկով (հաճախ վերցնում են 1։3 հարաբերությունը)։ Արքայաջուրն անգույն, քլորի հոտով, արագ դեղնող հեղուկ է։ Խիստ օքսիդիչ է։ Արքայաջրում լուծվում են բոլոր մետաղները (բացառությամբ ռութենիումի, ռադիումի, օսմիումի և իրիդիումի)։ Արքայաջրի հատկությունները պայմանավորված են հետևյալով, ազոտական թթուն օքսիդացնում է աղաթթուն, առաջացնելով նիտրոզիլ քլորիդ՝ NOC1 և ատոմական քլոր, որոնց ներգործության շնորհիվ մետաղները օքսիդանում են և լուծվում։ Արքայաջուր պատրաստում են օգտագործելուց անմիջապես առաջ։ Օգտագործվում է վերլուծական քիմիայում, ոսկերչության և ատամնաբուժության մեջ՝ ոսկին, պլատինը և թթուներում չլուծվող մյուս մետաղները լուծելու համար։


== Ծանոթագրություններ ==
Ստարոչուկուրովո

Ստարոչուկուրովո (ռուս.՝ Старочукурово, բաշկիրերեն՝ Иҫке Соҡор), գյուղ Ռուսաստանի Բաշկորտոստան հանրապետության Տատիշլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 113 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զելյոնի Գայ (գյուղ, Բորովի շրջան)

Անվան այլ կիրառումների համար տե՛ս՝ Զելյոնի ԳայԶելյոնի Գայ (ուկրաիներեն՝ Зелений Гай), գյուղ Ուկրաինայի Խարկովի մարզի Բորովի շրջանում։ Հիմնադրվել է 1750 թվականին։
2001 թվականի տվյալներով Զելյոնի Գայ գյուղում բնակվում էր 133 մարդ։ Բնակավայրը զբաղեցնում է 0,798 կմ² տարածք։ Բնակչության խտությունը կազմում էր 166,670 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պադառի

Պադառի (էստ․՝ Padari), գյուղ Էստոնիայի Պիլվամաա նահանգի Վասցե-Կուուստե շրջանում։
2011 թվականի տվյալներով գյուղում բնակվում էր 30 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Հիդրոզոաներ

Հիդրոիդաներ (Hydrozoa), հիդրոիդներ, աղեխորշավորների տիպի ջրային անողնաշարավոր կենդանիների դաս։ Մեծ մասին բնորոշ է սերունդների հաջորդականությունը. անսեռ սերունդը՝ պոլիպը, փոխարինվում է սեռական սերունդով՝ մեդուզայով։ Պոլիպներն առաջացնում են գաղութներ, որոնք հիմքով միանում են սուբստրատին։ Մեդուզաները բաժանասեռ են, հաճախ պոկվում են գաղութից և ազատ լողում։ Բեղմնավորված ձվաբջջից զարգանում է լողացող երկշերտ թրթուրը՝ պլանուլան։ Հիդրոզոաների որոշ տեսակների թաղանթում կրային աղեր կուտակվելով առաջացնում են մեծ խութեր։ Հիդրոզոաները սնվում են կենդանական կերով, շոշափուկների միջոցով որսում են պլանկտոնային խեցգետնիկներ, միջատներ, ձկների թրթուրներ։ Հայտնի է ավելի քան 2500 տեսակ։ Բրածո վիճակում հայտնի են կավճի շրջանից։
Ուոլթ Ուիթմեն

Ուոլթ Ուիթմեն (անգլ.՝ Walt Whitman, մայիսի 31, 1819(1819-05-31)[…], Ուեսթ Հիլզ, Սաֆոլկ շրջան, Նյու Յորք, ԱՄՆ - մարտի 26, 1892(1892-03-26)[…], Քեմդեն, Նյու Ջերսի, ԱՄՆ), ամերիկացի բանաստեղծ, էսսեիստ և լրագրող, ամերիկյան ժամանակակից պոեզիայի հիմնադիրներից։
Գրել է պատմվածքներ, հոդվածներ, բանաստեղծություններ։ 1846 թ.-ին խմբագրել է «Բրուքլին Իգլ» («Brooklyn Eagle», թարգ․՝ «Բրուքլինյան արծիվ») թերթը։ 1855 թ.-ին տպագրվել է նրա «Խոտի տերևներ» գիրքը։ 1861-1865 թվականների Ամերիկայի քաղաքացիական պատերազմի ժամանակ աշխատել է որպես սանիտար։ Պատերազմական իրադարձություններին են նվիրված «Թմբկահարություն» (1865) և «Երբ այս գարնանը բակում տան առջև ծաղկում էր եղրևանին» (1865) ժողովածուները։ 1873 թվականին Ուիթմենը կաթված է ստացել։
«Խոտի տերևներ» (անգլ.՝ Leaves of Grass) գրքի հիմնական գաղափարները կապված են տրանսցենդենտալիզմի ուսմունքի հետ։
Ուիթմենին հաճախ անվանում են համաշխարհային դեմոկրատիայի երգիչ։ Նրա քնարերգության մեջ կարևոր տեղ է գրավում արդյունաբերության թեման, որի մշակումով նա դարձել է այսպես կոչված ուրբանիստական պոեզիայի նախակարապետը։
Ուիթմենի որոշ բանաստեղծություններ տարբեր ժամանակներում թարգմանվել են հայերեն։ Հատկանշական են Եղիշե Չարենցի թարգմանությունները («Մեր Օրերը», «Եվրոպա»)։


== Ծանոթագրություններ ==


== Արտաքին հղումներ ==
Ուիթմենի «Եվրոպա» բանաստեղծությունը Ե. Չարենցի հայերեն թարգմանությամբ
Յակուրսո

Յակուրսո (իտալերեն՝ Jacurso), կոմունա Իտալիայում, Կալաբրիա մարզի Կատանձարո գավառում։
Բնակչությունը կազմում է 624 մարդ (2015 թ.), բնակչության խտությունը կազմում է 29,71 մարդ/կմ²։ Զբաղեցնում է 21 կմ² մակերես տարածք։
Փոստային ինդեքսն է՝ 88020։ Հեռախոսային կոդը՝ (+39) 0968։
Բնակավայրի հովանավորը հանդիսանում է սուրբ Սեբաստիանը։ Բնակավայրի տոնը հունվարի 20-ին է։
Հարևան բնակավայրերն են Կորտալե, Կուրինգա, Ֆիլադելֆիա, Մաիդա, Պոլիա և Սան Պիետրո ա Մայդա կոմունաները։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
Յուխտի (գյուղ, Նեդրիգայլովի շրջան)

Յուխտի (ուկրաիներեն՝ Юхти), գյուղ Ուկրաինայի Սումիի մարզի Նեդրիգայլովի շրջանում։
2001 թվականի տվյալներով Յուխտի գյուղում բնակվում էր 30 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աֆրիկո

Աֆրիկո  (իտալերեն՝ Africo) քաղաք Իտալիայում, Կալաբրիա մարզում՝ Ռեջիո Կալաբրիա գավառում։
Բնակչությունը կազմում է 3463 մարդ, բնակչության խտությունը կազմում է 68 մարդ/կմ²։ Զբաղեցնում է 51 կմ² մակերես տարածք։ Փոստային ինդեքսն է՝ 89030։ Հեռախոսային կոդը՝ 00964։
Lady (Hear Me Tonight)

Lady (Hear Me Tonight), ֆրանսիական Modjo հաուս-փոփ զուգերգի նորամուտային սինգլը, որ գրել և կատարել է վոկալիստ Յան Դեստանոլը (Yann Destagnol), իսկ պրոդյուսերը եղել է Ռոմեն Տրանշարը։ Թողարկվել է 2000 թվականին։  Երգը հաուս ժանրի է, ներառում է կիթառայն սեմփլ Chic  խմբի Soup for One e8gic, որը գրել են Նայլ Ռոջերսն ու Բեռնարդ Էդվարդսը։ Երգը Մեծ Բրիտանիայում նորամուտը կատարել է առաջին հորիզոնականում, որտեղ մնացել է երկու շաբաթ և դարձել 2000 թվականի ամենաշատ վաճառված սինգլներից 16-րդը։ Երգը նաև ընդգրկվել է լավագույն տասնյակում տասներեք երկրներում։ Միացյալ Նահանգներում երգը Hot Dance Club Songs չարթում նորամուտը կատարել է առաջին հորիզոնականում։
Սինգլը ներառում է երգի օրիգինալ տարբերակը, ինչպես նաև  Modjo կատարած ակուստիկ տարբերակը։ Ռեմիքսները ներկայացրել են Գարրի Ռոմերոն, Ռոյ Դևիս կրտսերն ու  Danny Tenaglia-ն։
Modjo vs. Brandy & Monica — Lady vs. The Boy Is Mine մեշապ տարբերակը Մեծ Բրիտանիայում թողարկվել է 2001 թվականի մարտին և զբաղեցրել 10-րդ հորիզոնականը հիթ-շքերթում՝ դիջեյ Stuntmasterz-ի շնորհիվ։
Lady (Hear Me Tonight) երգի վայելած ժողովրդականության շնորհիվ կենդանի կատարումների ժամանակ Chic խումբն այն ներառել է պոպուրիի մեջ օրիգինալ Soup for One հետ։
2013 թվականին երգն ընդգրկվել է  Grand Theft Auto V տեսախաղում  Non-Stop-Pop FM վիրտուալ ռադիոալիքի եթերում։


== Երգերի ցանկ ==
"Lady (Hear Me Tonight)" (Original Mix)
"Lady (Hear Me Tonight)" (Harry 'Choo Choo' Romero's Titanium Dub)
"Lady (Hear Me Tonight)" (Roy's Universal Soldiers Mix)
"Lady" (Acoustic)CD1

"Lady (Hear Me Tonight)" (radio edit)
"Lady (Hear Me Tonight)" (album version)
"Lady (Hear Me Tonight)" (Roy's Universal Soldiers Mix)
"Lady (Hear Me Tonight)" (Roy's Universal Radio Mix)CD2

"Lady (Hear Me Tonight)" (radio edit)
"Lady (Hear Me Tonight)"
"Rollercoaster" (Avid Rovers Mix)
"Lady (Hear Me Tonight)" (Remix)


== Հիթ-շքերթներ և հավաստագրեր ==


== Ծանոթագրություններ ==
France 24

France 24 (արտասանվում է՝ vingt-Quatre [fʁɑs vɛtkatʁ]), ֆրանսիական միջազգային լրատվական հեռուստաալիք։ Հեռուստաալիքը հեռարձակում է միջազգային լուրեր՝ Ֆրանսիայի կառավարության ֆինանսական աջակցությամբ, կեբտրոնը գտնվում է Փարիզի մերձակա Իսի-լե-Մուլինո քաղաքում։ Ֆրանս 24-ը հիմնվել է նախագահ Ժակ Շիրակի նախաձեռնությամբ, և առաջին անգամ եթեր է մտել 2006 թվականի դեկտեմբերի 6-ին համացանցով։ Դեկտեմբերի 7-ից սկսել է հեռարձակվել կաբելային և արբանյակային հեռուստացանցերով Ֆրանսիայում, Եվրոպայում, Մերձավոր Արևելքում, Աֆրիկայում և ԱՄՆ-ի Նյու Յորք նահանգում և Կոլումբիայի դաշնային օկրուգում։ 2007 թվականի ապրիլի 2-ից սկսեց հեռարձակվել ալիքի արաբերեն տարբերակը։ Ներկայում ալիքը շուրջօրյա հեռարձակվում է կատարում ֆրանսերեն, անգլերեն և արաբերեն լեզուներով։ Հեռուստաալիքը պատկանում է պետական France Télévisions և մասնավոր խոշոր Groupe TF1 մեդիահոլդինգներին։ Տեղեկատվական աջակցություն է ստանում Agence France-Presse, Radio France Internationale, TV5 Monde, Arte, Euronews և La Chaîne parlementaire ընկերությունների կողմից։ Սեփական 260 լրագրողներ ունեցող հեռուստաընկերությունը կարող է օգտագործել նաև Groupe TF1 և France Télévisions մեդիաընկերությունների ալիքների, ինչպես և AFP и RFI ռադիոկայանների ունեցած լրատվությունը։ 2011 թ. հունվարի 9-ից հեռուստաալիքը սկսեց հեռարձակվել 16:9 ֆորմատով։ Հեռուստաալիքի գլխավոր տնօրենն է Ալեն դե Ռուժիլյակը։
Հեռարձակման սկզբից երկու ամիս անց անցկացրած հարցումների արդյուները ցույց են տվել, որ հարցմանը մասնակցած ֆրանսիացիների 75% հեռուստաալիքի ստեղծումը համարում են «օգտակար և անհրաժեշտ»։ Սակայն որոշ քննադատներ բացասական եին վերաբերվում հեռուստաալիքին, անվանելով այն «ֆրանկոկենտրոնացված». Տարեկան բյուջեն կազմում է 100 միլիոն եվրո։


== Արտաքին հղումներ ==
Պաշտոնական կայք (անգլերեն)
Օնլայն հեռարձակում (անգլերեն)
Օնլայն հեռարձակում (Ֆրանսերեն)
Օնլայն հեռարձակում (Արաբերեն)
France Télévisions կայք (Ֆրանսերեն)
Հեռուստաալիքը ՅուԹյուբ կայքում (Ֆրանսերեն)


== Ծանոթագրություններ ==
Զարեչնոյե (գյուղ, Օկտյաբրսկի շրջան)

Զարեչնոյե, գյուղ Պրիմորիեի երկրամասի Օկտյաբրսկի շրջանում։ Պոկրովյան գյուղական բնակավայրի կազմում է։


== Աշխարհագրություն ==
Զարեչնոյե գյուղը գտնվում է Ռազդոլնայա գետի աջ ափին՝ Պոկրովկա գյուղի դիմաց։ Հեռավորությունը շրջանային կենտրոնից մոտ 4 կմ է։
Զարեչնոյե գյուղից հարավ ճանապարհը գնում է դեպի Ուլիտովկա, դեպի հարավ–արևմուտք՝ Ալեքսեյ Նիկոլսկոյե, իսկ դեպի Ռազդուլնայա գետը՝ Զապրոտոչնի, Գրանտովկա, Սինելնիկովո–2 գյուղերը։


== Բնակչություն ==


== Տնտեսություն ==
Օկտյաբրսկի շրջանի գյուղատնտեսական ձեռնարկություններ։


== Ծանոթագրություններ ==


== Արտաքին հղումներ ==
Անդրեևկա (գյուղ, Միրգորոդի շրջան)

Անվան այլ կիրառումների համար տե՛ս՝ ԱնդրեևկաԱնդրեևկա (ուկրաիներեն՝ Андріївка), գյուղ Ուկրաինայի Պոլտավայի մարզի Միրգորոդի շրջանում։
2001 թվականի տվյալներով Անդրեևկա գյուղում բնակվում էր 99 մարդ։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(28) Բելոնա

(28) Բելոնա (անգլ.՝ Bellona), աստերոիդ աստերոիդների հիմնական գոտում։ Հայտնաբերվել է 1854 թվականի մարտի 1-ին Ռոբերտ Լյութերի կողմից Դյուսելդորֆում։
Միջին հեռավորությունը Արեգակից կազմում է 2,776886 ա. մ., առավելագույնը մոտենում է 2,3579 ա. մ. հեռավորության վրա և հեռանում 3,1959 ա. մ., իսկ Երկրի ուղեծրին Բելոնա աստերոիդը նվազագույնը մոտենում է 1,3754 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1690,19 երկրային օրվա ընթացքում, իր ուղեծրով շարժվելով միջինում 0,212994 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,43° անկյուն։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
Բելոնա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դոշելուղ

Դոշելուղ, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Շոգեհովացուցիչ

Շոգեհովացուցիչ, շոգու գերտաքացման ջերմաստիճանը կարգավորող ջերմափոխանակիչ սարքավորում։ Շոգեհովացուցիչում շոգու հովացումը կատարվում է ջերմափոխանակիչ ապարատի խողովակներով հոսող (մակերևութային շոգեհովացուցիչ) կամ ապարատի մեշ ներմղվող (ներմղիչ շոգեհովացուցիչ) ջրի միջոցով։ Երկրորդ դեպքում ներմղման համար հաճախ օգտագործում են խտանյութ։
Ռիչարդ I Առյուծասիրտ

Ռիչարդ Առյուծասիրտ (անգլ.՝ Richard the Lion Heart, ֆր.՝ Richard Cœur de Lion, սեպտեմբերի 8, 1157 կամ սեպտեմբերի 6, 1157(1157-09-06), Օքսֆորդ, Անգլիա - ապրիլի 6, 1199, Շարլո), Անգլիայի թագավոր Պլանտագենետների հարստությունից (1189-1199)։
Հենրի II-ի և Էլեոնորա Աքվիթանուհու որդին։
Գահին բարձրանալուց հետո ընդամենը մի քանի ամիս անց՝ մեկնում է խաչակրաց արշավանքի, որի ընթացքում նվաճում է Կիպրոս կղզին։ Ռիչարդի բացակայության ժամանակ իշխանությունը Անգլիայում անցնում է նրա եղբայր Ջոնին։ Օգտվելով Ռիչարդի բացակայությունից Ֆրանսիայի թագավոր Ֆիլիպ II-ը սկսում է գրավել Ռիչարդի տիրույթները Ֆրանսիայի Նորմանդիա նահանգում։ Իմանալով այդ մասին՝ Ռիչարդը թաքուն փորձում է վերադառնալ Անգլիա, սակայն ճանապարհին գերի է վերցվում Գերմանիայի կայսր Հենրի VI-ի կողմից և ազատվում 150.000 մարկ փրկագին վճարելու խոստման դիմաց (այդ գումարից վճարվում է 100,000-ը)։ Ռիչարդը 1194 թվականի սկզբին վերադառնում է Անգլիա, որտեղ սկսում է բանակ հավաքել Ֆրանսիայի դեմ պատերազմելու համար։ 1194 թ. մայիսին Ռիչարդը մեկնում է Ֆրանսիայի իր կալվածքները՝ այնտեղ պատրաստվելով պատերազմի, հավաքելով ռազմական ուժեր և կառուցելով նոր ամրոցներ։ 1199 թ. Ռիչարդը Լիմուզենում Շալյու-Շաբրոլ ամրոցի պաշարման ժամանակ վիրավորվում է արբալետի բոլտից և մեկ ամիս անց մահանում արյան վարակից։ Անգլիայի գահը անցնում է Ջոնին։


== Ծանոթագրություններ ==


== Աղբյուրներ ==
Ռ.Գևորգյան ՄԵԾ ԲՐԻՏԱՆԻԱՅԻ ՊԱՏՄՈՒԹՅՈՒՆ, Երևան, 2009(չաշխատող հղում)
Արտաշես Պետրոսյան

Արտաշես Պետրոսի Պետրոսյան (մայիսի 23, 1985(1985-05-23), Սարահարթ), Հայաստանի Ազգային ժողովի 7-րդ գումարման պատգամավոր, ճարտարագետ, Հայաստանի Ազգային ժողովի Տնտեսական հարցերի մշտական հանձնաժողովի անդամ։


== Կենսագրություն ==
Ծնվել է 1985 թվականի մայիսի 23-ին Լոռու մարզի Սարահարթ գյուղում։
Միչև 2007 թվականը ավարտել է Հայաստանի պետական ճարտարագիտական համալսարանի «Ձեռնարկատիրությունների տնտեսագիտություն և կառավարում (մեքենաշինություն)» բաժնում։ 2009 թվականին աբարտել է Հայաստանի պետական կառավարման ակադեմիայի «Կառավարում (հանրային ֆինանսների կառավարում)» բաժինը։
2008-2009 թվականներին աշխատել է «ԷԼԼԻՊՍ ՋԻ ԷՅ» ՍՊԸ-ում որպես ճարտարագետ։ 2009-2011 թվականներին՝ «ՍՈՆԱԳՐՈ» ՓԲԸ-ում որպես հաշվապահ։ 2016-2019 թվականներին եղել է «Արտ Գլոբալ» ՍՊԸ-ի փոխտնօրեն։ 2011 թվականից զբաղվում է ձեռնարկատիրական գործունեությամբ։


== Քաղաքական գործունեություն ==
2018 թվականի դեկտեմբերի 9-ին ընտրվել է Հայաստանի Ազգային ժողովի պատգամավոր «Իմ քայլը» կուսակցությունների դաշինքի թիվ 9 ընտրատարածքի տարածքային ընտրական ցուցակով։


== Ընտանիք ==
Ամուսնացած է, ունի 3 զավակ։


== Ծանոթագրություններ ==
Դոբրինսկի շրջան

Դոբրինսկի շրջան (ռուս.՝ Добринский район), մունիցիպալ շրջան Ռուսաստանի Դաշնության Լիպեցկի մարզում։
Ստեղծվել է 1928 թվականին։ Վարչական կենտրոնը՝ Դոբրինկա։


== Աշխարհագրություն ==
Շրջանի տարածքի մակերեսը կազմում է 1680 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 38116 մարդ։ Բնակչության խտությունը կազմում էր 22,69 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Վիլհելմ Հայնրիխ Ռիլ

Վիլհելմ Հայնրիխ Ռիլ (գերմ.՝ Wilhelm Heinrich Riehl, մայիսի 6, 1823(1823-05-06), Բիբրիխ, Վիսբադեն, Գերմանական միություն - նոյեմբերի 16, 1897(1897-11-16), Մյունխեն, Գերմանական կայսրություն), գերմանացի փիլիսոփա, գեղագետ, լրագրող։
Հեղինակել է ուսումնասիրություններ նվիրված համաշխարհային մշակույթի ու երաժշտության պատմության հարցերին։


== Գրականություն ==
G. P.Gooch History and Historians in the Nineteenth Century (1913)
Liulevicius, Vejas G. War Land on the Eastern Front: Culture, National Identity and German Occupation in World War I. Cambridge: Cambridge University Press, 2004.
Mosse, George L. The Crisis of German Ideology: Intellectual Origins of the Third Reich. New York: Grosset & Dunlap, 1964.


== Ծանոթագրություններ ==


== Արտաքին հղումներ ==
Վիլհելմ Հայնրիխ Ռիլի գործերը Գուտենբերգ նախագծում
Der vereinzelte Großstädter Archived 2018-10-14 at the Wayback Machine.
Ջրերում խեղդվողների փրկության ընկերություն

Ջրերում խեղդվողների փրկության ընկերություն (Հայջրփրկ) խորհրդային շրջանի կամավորական հասարակական կազմակերպություն։

Կազմակերպվել էր 1971 թվականին։ Բարձրագույն ղեկավար մարմինը համագումարն էր (առաջինը՝ 1971 թվականին), գործադիրը՝ ընկերության նախագահությունը։ Խնդիրն էր օգնել բնակչությանը, առաջին հերթին երեխաներին, լողալ սովորել, կազմակերպել փրկարար կայանների և կետերի (1986 թվականին՝ 40) աշխատանքը, դրանք ապահովել մասնագետներով, անհրաժեշտ տեխնիկայով ու հանդերձանքով, մշակել և հրատարակել միասնական կանոններ ու հրահանգներ փրկարար գործի վերաբերյալ և այլն։
Հանրապետության 16 շրջաններում և քաղաքներում գործում են խորհուրդն էին։ 1986 թվականին ընկերության անդամ էին 225 հազար մարդ և շուրջ հազար կազմակերպություն։
Հայջրփրկի 74 աշխատողներ պարգևատրվել են «Խեղդվողներին փրկելու համար» մեդալով։
Ադելի անօրինակ արկածները

Ադելի անօրինակ արկածները (ֆր.՝ Les aventures extraordinaires d'Adèle Blanc-Sec), Լյուկ Բեսոնի ֆիլմը, որ էկրան է բարձրացել 2010 թվականին։ Ֆիլմը նկարահանվել է Ժակ Տարդիի կոմիքսի հիման վրա։ Պրեմիերան տեղի է ունեցել 2010 թվականի ապրիլի 9-ին Բրյուսելի՝ ֆանտաստիկ ֆիլմերի կինոփառատոնի շրջանակներում։


== Սյուժե ==
1912 թվական։ Խիզախ լրագրող Ադել Բլան-Սեկը պատրաստ է դիմել ամեն քայլի, որպեսզի բացահայտի ճշմարտությունն ու իր ընթերցողին ներկայացնի հերթական ցնցող լուրը։ Այս անգամ նա ուղևորվում է Եգիպտոս՝ նպատակ ունենալով գտնել Ռամզես II փարավոնի բժշկի մումիան։ Նա հույս ունի պրոֆեսոր Էսպերանդեի օգնությամբ կենդանացնել բժշկին, որ չափազանց խելացի էր և անգամ կարողացել էր պտերոդակտիլի ճուտին ստիպել դուրս գալ հնագույն ժամանակներից մնացած ձվից։ Ադելը ցանկանում է, որ փարավոնի բժիշկն օգնի բուժել իր քրոջը՝ Ագաթային, որ երկար ժամանակ կաթվածահար է։ Սակայն պարզվում է, որ նրա գտած մումիան բժիշկը չէ։


== Դերերում ==
Լուիզա Բուրգուեն – Ադել Բլան-Սեկ
Մաթյե Ամալրիկ– Դելևե
Ժիլ Լելուշ – տեսուչ Ալբերտ Կապոնի
Ժան-Պոլ Ռուվ – Ժյուստեն դե Սեն-Յուբեր
Ջեքի Ներսեսյան – Մարի-Ժոզեֆ Էսպերանդե
Ֆիլիպ Նաոն – պրոֆեսոր Մենար
Նիկոլյա Ժիրո – Անժի Զբորովսկի
Լերա դե Կլերմոն-Տոներ – Ագաթա Բլան-Սեկ
Ժերար Շայլու – Ֆրանսիայի նախագահ Արման Ֆալիեր


== Ծանոթագրություններ ==


== Արտաքին հղումներ ==
Պաշտոնական կայքը Archived 2012-02-21 at the Wayback Machine.
«Ադելի անօրինակ արկածները»(անգլ.) ֆիլմը Internet Movie Database կայքում 
«Ադելի անօրինակ արկածները»(անգլ.) ֆիլմը Allmovie կայքում:
«Ադելի անօրինակ արկածները»(անգլ.) ֆիլմը Rotten Tomatoes կայքում
Ինֆորմացիոն լեզու

Ինֆորմացիոն լեզու, ինֆորմացիոն համակարգերում օգտագործվող արհեստական լեզու։ Ինֆորմացիոն լեզուներով կարելի է գրառել փաստաթղթի բովանդակությունը (փաստագրական ինֆորմացիոն լեզու) կամ արտաքին բնութագրերը՝ ինդեքսն ու ձևական սեղմ շարադրանքը (վավերագրական ինֆորմացիոն լեզու)։ Ինֆորմացիոն լեզուի օրինակ են ունիվերսալ տասանիշ դասակարգման միջազգային լեզուն, գրադարանային շիֆրերը, դեսկրիպտորային զանազան լեզուները։ Այն հնարավորություն է ընձեռում միանշանակ գրառել փաստաթղթի իմաստը։ Օգտագործվում է ինֆորմացիոն փնտրումն ավտոմատացնելու, փաստաթղթերի բովանդակությունների համեմատման, մեքենայական թարգմանության համար։
Կաստելանա Գրոտե

Կաստելանա Գրոտե (իտալերեն՝ Castellana Grotte), կոմունա Իտալիայում, գտնվում է Ապուլիա մարզի Բարի գավառում։
Բնակչությունը 19147 մարդ (2008 թվականի տվյալներով), բնակչության խտությունը 272 մարդ/կմ²։ Զբաղեցնում է 68 կմ² տարածք։ Փոստային ինդեքս՝ 70013։ Հեռախոսային կոդ՝ 080։
Բնակչության հովանավոր սրբերն են Մարիամ Աստվածածինը և Հռոմի պապ Լեո I-ը։


== Ժողովրդագրություն ==
Բնակչության աճը


== Կոմունայի վարչակազմ ==
Հեռախոսահամար՝ 080 4900239
Էլեկտրոնային փոստ՝ segreteria@comune.castellanagrotte.ba.it
Պաշտոնական կայք՝ http://www.comune.castellanagrotte.ba.it/


== Ծանոթագրություններ ==


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ալամիշիկ

Ալամիշիկ, գյուղ Արևմտյան Հայաստանում, Խարբերդի վիլայեթի Խարբերդի գավառում։


== Պատմություն ==
Ալամիշիկի բնակչությունը 1914-1918 թվականներին ենթարկվեցին երիտթուրքերի կողմից կազմակերպված ջարդերին։


== Բնակչություն ==
XX դարասկզբին ուներ 18 տուն՝ 110 հայ բնակչով։


== Տնտեսություն ==
Բնակչության հիմնական զբաղմունքը անասնապահությունն ու դաշտավարությունն էր։


== Պատմամշակութային կառույցներ ==
Գյուղն ուներ Ս. Գևորգ անունով եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Օզերկի (գյուղ, Ջանկոյի շրջան)

Անվան այլ կիրառումների համար տե՛ս՝ Օզերկի (այլ կիրառումներ)Օզերկի (ուկրաիներեն՝ Озерки, Ղրիմի թաթարերեն՝ Tatar Barın), գյուղ Ուկրաինայի Ղրիմի Ինքնավար Հանրապետության Ջանկոյի շրջանում։ Բնակավայրը նախկինում նաև անվանվել է Բարին Տատարսկի։
2001 թվականի տվյալներով Օզերկի գյուղում բնակվում էր 474 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բախչիսարայի շրջան

Բախչիսարայի շրջան (ուկրաիներեն՝ Бахчисарайський район, Ղրիմի թաթարերեն՝ Bağçasaray rayonı), շրջան Ուկրաինայի Ղրիմի Ինքնավար Հանրապետությունում։
Ստեղծվել է 1923 թվականին։ Վարչական կենտրոնը՝ Բախչիսարայ։


== Աշխարհագրություն ==
Շրջանի տարածքի մակերեսը կազմում է 1589 կմ²։


== Բնակչություն ==
2012 թվականի մարդահամարի արդյունքներով շրջանում բնակվում էր 90850 մարդ։ Բնակչության խտությունը կազմում էր 57,17 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Պետական վիճակագրական ծառայության կայքը (ուկր.)
Ապարանջան

Ապարանջան (պարսկ. abrangan), զանազան նյութերից պատրաստված օղակաձև զարդ, օգտագործվել է գեղագիտական, հմայական և գործածական նպատակներով։ Հնագույն ապարանջանները պատրաստվել են մամոնտի ժանիքներից և հայտնի են հին քարի դարից։ Նոր քարի դարի վերջերից գործածվել են նաև քարե ապարանջաններ, բրոնզի դարում՝ մետաղյա ապարանջաններ։ Հին Արևելքում ապարանջաններ սովորաբար կրել են նաև տղամարդիկ, առավելապես՝ աստիճանավորները։ Նրբագեղությամբ հայտնի էին Հին Հունաստանի և Հին Հռոմի ապարանջանները։ Ըստ հռոմեացի պատմագիր Ամմիանոսի, մարտադաշտում Տիգրան Մեծի նահատակված զինվորների վրա եղել են ապարանջաններ, ինչպես նաև մանյակներ։ Ապարանջանները գործածվում էին նաև միջնադարյան Եվրոպայի երկրներում, ինչպես նաև 11-13-րդ դարերում Ռուսաստանում։ Այժմ ապարանջանները կանանց նախասիրած, ոսկերչական նուրբ հորինվածքով զարդեր են։
Խաշլամա

Խաշլամա, գառան մսից պատրաստված հայկական ավանդական ճաշատեսակ։
Ինչպես հայկական խաշ կերակրատեսակի, այնպես էլ խաշլամայի անվանումը, առաջացել է հայերեն «խաշել» բառից։


== Պատմություն ==
Անտիկ ժամանակներում Նավասարդ տոնի ժամանակ, ի պատիվ Արամազդ աստծո, ուխտագնացություններ էին կատարվում դեպի սուրբ վայրեր։ Գլխավոր քրմի օրհնությամբ խաշլամա էին պատրաստում։ Այն պատրաստվում էր ինչպես հորթի, այնպես էլ գառան մսից։ Օջախում կախված ոչ մեծ կաթսայում շոգեխաշում էին միսը՝ գարեջրի, բազմաթիվ լեռնային դեղաբույսերի, կանաչեղենի և համեմունքների հետ։ Միևնույն ժամանակ կաթսայի ստորին մասում սկզբում դնում էին կանաչեղենի և համեմունքների մի մասը, ապա ոչ մեծ կտորների կտրատած միսը, վերևից ծածկում կանաչեղենով և լցնում գարեջուրը։ Այդ ժամանակներում ճաշատեսակը համարվում էր ծիսական։


== Պատրաստման եղանակ ==

Պատրաստվում է ոչխարի (գառան), տավարի, հազվադեպ նաև խոզի և հավի մսով։ Հաստ պատերով խոր կաթսայի մեջ շերտերով դասավորում են կտրատած սոխ, տաքդեղ, լոլիկ, գազար և այլ բանջարեղեններ՝ ըստ նախասիրության, այնուհետև դասավորում են կտրատած միսը, որից հետո կրկին բանջարեղենի շերտ։ Կարելի է ավելացնել համեմունքներ, տարբեր կանաչիներ, դափնետերև։ Քիչ քանակությամբ ջուր լցնելուց հետո, ավելացնում են աղ և պղպեղ՝ ըստ ճաշակի, որից հետո կաթսան փակում են կափարիչով և դնում մարմանդ կրակի վրա։ Եփվելու ընթացքում նախընտրելի է կափարիչը երբեք չբացել՝ գոլորշին ներսում պահելու նպատակով։ Մատուցվում է արգանակով՝ որը շատ սննդարար է կամ պարզապես միայն միսը (հաճախ եփված կարտոֆիլի հետ միասին)՝ որի վրա կտրատում են թարմ սոխ և կանաչի։
Խաշլամային հատուկ բուրմունք տալու նպատակով, հաճախ այն եփում են գարեջուր կամ գինի ավելացնելով եփվող զանգվածին։
Հայ իրականության մեջ կարևոր իրադարձություն է մատաղը։ Զոհաբերվող կենդանու միսը եփվում է խաշլամայի սկզբունքով, սակայն առանց բանջարեղենի և որևէ համեմունքի։


== Ծանոթագրություններ ==


== Արտաքին հղումներ ==
Խաշլամայի բաղադրատոմս Archived 2021-07-19 at the Wayback Machine.
«Խաշլամա»։ arMMenu.com։ Վերցված է 2015-09-21 


== Վիքիգրքեր ==
Ոչխարի խաշլամա
Ռեկա (Սենակի շրջան)

Ռեկա (վրաց.՝ რეკა), գյուղ Վրաստանում։ Գտնվում է Սամեգրելո-Զեմո Սվանեթ մարզի Սենակի շրջանում։


== Դիրք ==
Գյուղը գտնվում է ծովի մակարդակից 30 մետր բարձրության վրա։ Շրջկենտրոն Սենակից հեռու է 6 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 243 մարդ։


== Ծանոթագրություններ ==
Դոլիանովա

Դոլիանովա (իտալ. Dolianova)՝ կոմունա Իտալիայում, գտնվում է Սարդինիա մարզի Կալիարի գավառում։
Բնակչությունը կազմում է 8223 մարդ (2004 թ.-ի տվյալներով), բնակչության խտությունը կազմում է 94,31 մարդ/կմ²։ Զբաղեցնում է 84,6 կմ² տարածք։ Փոստային ինդեքս՝ 9041։ Հեռախոսային կոդ՝ 070:
Բնակչության հովանավորը հանդիսանում է սուրբ նահատակ Բարսեղ Սեբաստացին։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Գարեգին Մելքոնյան

Գարեգին Մկրտիչի Մելքոնյան (ապրիլի 8, 1975(1975-04-08), Երևան, Հայկական ԽՍՀ, ԽՍՀՄ, Երևան), ՀՀ պետական գործիչ, ՀՀ էկոնոմիկայի նախարարի առաջին տեղակալ (2014-2018)։ Նիդերլանդներում Հայաստանի արտակարգ և լիազոր դեսպան (2018-04.10.2018):


== Կրթություն ==
1992-1997 թթ. սովորել և ավարտել է Երևանի պետական համալսարանի արևելագիտության ֆակուլտետը։
Մասնակցել է արտասահմանում կազմակերպված մի շարք կրթական ծրագրերի։


== Աշխատանքային գործունեությունը ==
1996-1997 թթ. - ՀՀ արդյունաբերության և առևտրի նախարարության գլխավոր մասնագետ։
1997-1999 թթ. - ՀՀ արդյունաբերության և առևտրի նախարարության միջազգային համաձայնագրերի բաժնի պետ։
1999- ՀՀ արդյունաբերության և առևտրի նախարարության արտահանման ենթակառուցվածքների վարչության պետ։
1991-1997 թթ. - ՀՀ զբոսաշրջության ընկերակցության վարչության պետ։
2000-2001 թթ. - ՀՀ արդյունաբերության և առևտրի նախարարության զբոսաշրջության վարչության պետ։
2001-2002 թթ. - ՀՀ արդյունաբերության և առևտրի նախարարության արտաքին տնտեսական քաղաքականության վարչության պետ։
2002-2005 թթ. - ՀՀ առևտրի և տնտեսական զարգացման նախարարության արտաքին տնտեսական քաղաքականության վարչության պետ։
2005 թ. հունվարի 4-ին ՀՀ վարչապետի որոշմամբ մայիսի 1-ից 3 տարի ժամկետով նշանակվել է Եվրամիության երկրներում Հայաստանի Հանրապետության առևտրական ներկայացուցիչ։
2008 թ. ապրիլի 16-ին ՀՀ վարչապետի որոշմամբ պաշտոնավարումը Եվրամիության երկրներում Հայաստանի Հանրապետության առևտրական ներկայացուցչի պաշտոնում երկարաձգվել է մեկ տարի ժամկետով։
2009 թ. ապրիլի 2-ին ՀՀ վարչապետի որոշմամբ նշանակվել է Եվրոպական միությունում Հայաստանի Հանրապետության առևտրական ներկայացուցիչ՝ երեք տարի ժամկետով։
2011 թ. փետրվարի 3-ին ՀՀ վարչապետի որոշմամբ ազատվել է Եվրոպական միությունում Հայաստանի Հանրապետության առևտրական ներկայացուցչի պաշտոնից՝ այլ աշխատանքի անցնելու կապակցությամբ։
2011 թ. փետրվարի 3-ին ՀՀ վարչապետի որոշմամբ նշանակվել է ՀՀ էկոնոմիկայի նախարարի տեղակալ։
2014 թ. հունիսի 10-ին ՀՀ վարչապետի որոշմամբ նշանակվել է Հայաստանի Հանրապետության էկոնոմիկայի նախարարի առաջին տեղակալ՝ ազատվելով Հայաստանի Հանրապետության էկոնոմիկայի նախարարի տեղակալի պաշտոնից։
2018 թվականի մարտի 2-ին ազատվել է Հայաստանի Հանրապետության տնտեսական զարգացման և ներդրումների նախարարի առաջին տեղակալի պաշտոնից։
2018 թվականի մարտի 2-ին ՀՀ նախագահի հրամանագրով նշանակվել է Նիդերլանդների Թագավորությունում Հայաստանի Հանրապետության արտակարգ և լիազոր դեսպան (նստավայրը՝ Հաագա), 2018 թվականի հոկտեմբերի 4-ին հետ է կանչվել Նիդերլանդների Թագավորությունում Հայաստանի Հանրապետության արտակարգ և լիազոր դեսպանի պաշտոնից։


== Պարգևներ ==
Անանիա Շիրակացու մեդալ (2013)։


== Ծանոթագրություններ ==
Հորդանանի խորհրդարան

Հորդանանի խորհրդարան (արաբ․՝ مجلس الأمة‎‎, Մաժլիս ալ Ումա), Հորդանանի երկպալատանի ներկայացուցչական մարմին (խորհրդարան)։
Այանների ժողովը բաղկացած է 65 անդամից, որոնցից յուրաքանչյուրն ուղղակիորեն նշանակվում է թագավոր, իսկ Ներկայացուցիչների պալատը՝ 130 ընտրված անդամներից, ընդ որում ինը տեղ վերապահված է քրիստոնյաների համար, երեքը նախատեսված են չեչեն փոքրամասնությունների համար, իսկ տասնհինգը կանանց։ Երկու տների անդամները ծառայում են չորսամյա ժամկետով։


== Պալատներ ==
Ներկայացուցիչների պալատ (արաբ․՝ مجلس النواب‎‎, Մաժլիս ալ Նուվաբ), ներառում է 110 պատգամավոր։ 104 ընտրված պատգամավորներ չորս տարվա համար՝ ըստ ընտրատարածքների և 6 կին, որոնք ընտրվել են հատուկ։ 9-րդ և 3-րդ պատգամավորական մանդատիները պահեստավորված են քրիստոնյաների և չերքեզների համար։
Այանների ժողով (արաբ․՝ مجلس الأعيان‎‎, Մաժլիս ալ ԱյայանМажлис), ներառում է այանների 40 անդամ, որոնք  նշանակված են թագավորի կողմից։


== Պատմություն ==
Որպես զարգացող սահմանադրական միապետություն, Հորդանանը վերապրել է փորձություններ և մերձավորարևելյան քաղաքականության տառապանքները։ Հորդանանի հասարակությունը զգացել է սահմանափակ ժողովրդավարությունը  1946 թվականի անկախացումից հետո, սակայն բնակչությունը չի տուժել որոշ արաբական բռնապետական ռեժիմների պատճառով։ 1952 թվականի Սահմանադրությունը նախատեսում էր, որ Հորդանանի  քաղաքացիները ձևավորում են և մտնում են քաղաքական կուսակցության մեջ։ Նման իրավունքները դադարեցվել են 1967 թվականին, երբ արտակարգ դրություն էր հայտարարվել, ինչպես նաև ռազմական դրություն և խորհրդարանի գործունեությունը կասեցվել էր, որը շարունակվեց մինչև 1989 թվականը։
1988 թվականին թագավոր Հուսեյնը իսրայելական օկուպացիայից հետո դադարեցրել է քաղաքական կապերը Արևմտյան ափի հետ։ Հետագայում քաղաքացիական անկարգությունները,  որոնք հաջորդեցին վարչապետ Ալ Ռիֆայի կառավարությանը, ենթադրաբար օգտագործում էին դաժան մարտավարություն բնակչության դեմ, որը 1989 թվականի ապրիլին հանգեցրեց անկարգությունների։ Այն բանից հետո, երբ անկարգությունները հանդարտվեցին, թագավորը պաշտոնանկ արեց Ալ Ռիֆային և հայտարարեց ընտրությունների մասին։ Թագավորի գործողությունները խորհրդարանական ընտրությունների շուրջ համարվում էին զգալի քայլ, որը թույլ է տալիս Հորդանանի հասարակությանը ունենալ մեծ ազատություն և ժողովրդավարություն։
УՆշվում է, որ տրիբալիզմի ազդեցությունը Հորդանանի ընտրությունների արդյունքների որոշման համար չպետք է անտեսել. այն ավելի ուժեղ է, քան քաղաքական պատկանելությունը։ Ազգային ինքնությունը, Հորդանանում ունի ուժեղ ազդեցություն։ «... ինքնությունը մնում է անհատի որոշումների ընդունման հիմնական գործող ուժը, հանրության և պետության մակարդակում»։
2016 թվականին Հորդանանի թագավորը ցրեց խորհրդարանը և Հանի Մուլկին նշանակեց վարչապետ։


== Ծանոթագրություններ ==
Աստերոիդների ցանկ (98801-98900)

Աստերոիդների ցանկ (98701-98800)  • Աստերոիդների ցանկ  • Աստերոիդների ցանկ (98901-99000)
 Աստերոիդների ցանկ (98701-98800)  • Աստերոիդների ցանկ  • Աստերոիդների ցանկ (98901-99000)


== Աղբյուր ==
«Discovery Circumstances: Numbered Minor Planets (95001)-(100000)»։ www.minorplanetcenter.net
Ջովաննի Բատիստա Պիրանեզի

Պիրանեզի Ջովաննի Բատիստա (իտալերեն՝ Giovanni Battista Piranesi, հոկտեմբերի 4, 1720(1720-10-04), Մոլիանո Վենետո, Տրևիզո, Վենետո, Իտալիա - նոյեմբերի 9, 1778(1778-11-09), Հռոմ, Պապական մարզ), իտալացի փորագրիչ և ճարտարապետ։


== Կենսագրություն ==
Կրել է անտիկ ճարտարապետության, ինչպես և բարոկկոյի բեմանկարչության (Բիբիենա և ուրիշներ) ազդեցությունը։ Աշխատելով օֆորտն ու հատիչափորագրությունը զուգորդող եղանակով, ստեղծել է «ճարտարապետական ֆանտազիաներ», որոնք զարմացնում են տարածական լուծումների վիթխարիությամբ, լուսաստվերային սուր դրամատիկական հակադրություններով («Բանտերի թեմայով ֆանտազիաներ» նկարաշարերը, մոտ 1745-1750, 1760-1761)։
Տեսարաններ պատկերող փորագրանկարներում Պիրանեզին ներմուծել է ռոմանտիկական տարրեր, որոնք ճարտարապետական հուշարձաններին հաղորդում են յուրահատուկ մոնումենտալություն և երփնագրայնություն («Հռոմի տեսարանները» նկարաշարերը, հ․ 1-2, 1748-1788 և այլն)։
Պիրանեզիի փորագրանկարները մեծապես նպաստել են ամպիր ոճի կազմավորմանը։


== Պատկերասրահ ==

		
		
		
		
		


== Հիմնական աշխատանքներ ==
Opere di Giovanni Battista Piranesi, Francesco Piranesi e d’altri Archived 2008-02-14 at the Wayback Machine. (1835—1839)


== Ծանոթագրություններ ==


== Գրականություն ==
С. А. Торопов. Пиранези. — М.։ Изд-во Всесоюзной Академии архитектуры, 1939.
Росси Ф. О влиянии Пиранези на работы Камерона в интерьерах Царского Села // Итальянский сборник. — СПб., № 5. — С. 107—120.
Norbert Miller. Archäologie des Traums։ Versuch über Giovanni Battista Piranesi. — München; Wien։ Hanser, 1978.
Մեդվեդևկա (այլ կիրառումներ)

Մեդվեդևկա, կարող է վերաբերել՝

Մեդվեդևկա - գյուղ, Ուկրաինայի Խարկովի մարզի Կեգիչևի շրջանում
Մեդվեդևկա - գյուղ, Ուկրաինայի Խմելնիցկիի մարզի Վոլոչիսկի շրջանում
Մեդվեդևկա - գյուղ, Ուկրաինայի Ղրիմի Ինքնավար Հանրապետության Ջանկոյի շրջանում
Մեդվեդևկա - գյուղ, Ուկրաինայի Վիննիցայի մարզի Լիտինկայի շրջանում
Մեդվեդևկա - գյուղ, Ուկրաինայի Վիննիցայի մարզի Կազատինի շրջանում
Գյոլլու (Դիարբեքիրի գավառ)

Անվան այլ կիրառումների համար տե՛ս՝ Գյոլլու (այլ կիրառումներ)Գյոլլու, գյուղ Արևմտյան Հայաստանում, Դիարբեքիրի վիլայեթի Դիարբեքիրի գավառում։ Գտնվում էր Դիարբեքիր քաղաքից 21 կմ հարավ-արևմուտք։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Դիարբեքիրի նահանգի հայաբնակ բնակավայրեր


== Ծանոթագրություններ ==
Տրունովո (գյուղ, Յարցևսկի շրջան)

Տրունովո (ռուս.՝ Труново), գյուղ Ռուսաստանի Սմոլենսկի մարզի Յարցևսկի շրջանի կազմում։
Բնակչությունը 2007 թվականին գրանցված տվյալներով կազմում էր 9 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Անտոնիու Գուտեռեշ

Անտոնիու Մանուել դի Օլիվեյրա Գուտեռեշ (պորտ.՝ António Manuel de Oliveira Guterres, ապրիլի 30, 1949(1949-04-30)[…], Լիսաբոն, Պորտուգալիա[…]), պորտուգալացի քաղաքական գործիչ, ՄԱԿ-ի գլխավոր քարտուղար (հունվարի 1, 2017)։ 1992-2002 թվականներին եղել է Պորտուգալիայի Սոցիալիստական կուսակցության գլխավոր քարտուղարը (անդամ՝ 1974 թվականից), 1995-2002 թվականներից՝ Պորտուգալիայի Հանրապետության վարչապետը, 1999-2005 թվականներին՝ Սոցիալիստական ինտերնացիոնալի նախագահը, 2005 թվականից՝ ՄԱԿ-ի հանձնակատարը՝ փախստականների գծով։ 2016 թվականի ապրիլի 7-ից Պորտուգալիայի պետական խորհրդատուն է։ 2016 թվականի հոկտեմբերի 5-ին հայտարարվեց Գուտեռեշի հաղթանակի մասին՝ ՄԱԿ-ի Անվտանգության խորհրդի քվեարկության արդյունքում կազմակերպության գլխավոր քարտուղարի պաշտոնը ստանձնելու համար։
Անտոնիու Գուտեռեշը 2013 թվականից Գալուստ Գյուլբենկյան հիմնադրամի հոգաբարձուների խորհրդի անդամն է։


== Կենսագրություն ==
Անտոնիու Գուտեռեշը ծնվել է 1949 թվականին Լիսաբոնում։ Բարձրագույն կրթությունն ստացել է Բարձրագույն տեխնիկական ինստիտուտում, որտեղ դասավանդել է 1973-1975 թվականներին և կապվել կաթոլիկ երիտասարդական որոշ շարժումների հետ։ 1974 թվականին միանալով Պորտուգալիայի Սոցիալիստական կուսակցությանը՝ սկսել է զբաղվել քաղաքականությամբ։ 1992 թվականին դարձել է կուսակցության գլխավոր քարտուղարը, իսկ 1995-2002 թվականներին գլխավորել Պորտուգալիայի կառավարությունը։
2005-2015 թվականներին՝ 10 տարի շարունակ, եղել է ՄԱԿ-ի հանձնակատարը՝ փախստականների գծով։
Տիրապետում է պորտուգալերեն, իսպաներեն, ֆրանսերեն և անգլերեն լեզուներին։


== Անձնական կյանք ==
1972 թվականին Գուտեռեշն ամուսնացել է Լուիզա Ամելիա Գիմարայեշ ի Մելոյի հետ, որը մահացել է քաղցկեղից 1998 թվականին։ Այդ ամուսնությունից ծնվել են 2 երեխա։ 2001 թվականին ամուսնացել է Կատարինե Մարկեշ դե Ալմեյդա Վաշ Պինտուի հետ (ծնվ. 1960)։


== Ծանոթագրություններ ==
Բլինք (Marvel Comics)

Բլինք (Քլարիս Ֆերգյուսոն, անգլ.՝ Blink, Clarice Ferguson), հորինված կերպար, Marvel Comics-ի հերոսուհի։ Այս կերպարը տեղ է ֆտել մի շարք ֆիլմերում և համակարգչային խաղերում։ Կապված է Իքս մարդիկ խմբավորման հոտ։ Կերպարի հեղինակները հանդիսանում են Սկոտ Լոբդելը և Ջո Մադերեյրան։ Առաջին անգամ հայտնվել է «Իքս մարդիկ #317» կոմիքսում։
Բլինկը տիրապետում է մեծ ուժի, կարողանում է կատարել տելեպորտներ։


== Ծանոթագրություններ ==


== Արտաքին հղումներ ==
AoA Blink Marvel.com-ում
UncannyXmen.net Կերպարի կայքը
UncannyXmen.net Բլինք
Խորվաթա-ճապոնական հարաբերություններ

Խորվաթա-ճապոնական հարաբերություններ (խորվ.՝ Hrvatsko-japanski odnosi, ճապ.՝ 日本とクロアチアの関係), դիվանագիտական հարաբերությունները Ճապոնիայի և Խորվաթիայի միջև։ Երկու երկրների միջև դիվանագիտական կապեր հաստատել են 1993 թվականի մարտի 5-ին՝ համապատասխան իրավական փաստաթղթերով։
1993 թվականից ի վեր Տոկիոյում գործում է Խորվաթիայի դեսպանություն։ Զագրեբում ճապոնական դեսպանատունը հիմնվել է 1998 թվականի փետրվարին։ Երկրորդ համաշխարհային պատերազմի տարիներին և՛ Ճապոնիան, և՛ Խորվաթիան եղել են Նացիստական Գերմանիայի դաշնակիցը։ Պատերազմի տարիներին Ճապոնիան ունեցել է դեսպան Զագրեբում, ինչը վկայում է այն մասին, որ այս երկիրը փաստացիորեն ճանաչել է Խորվաթիայի անկախությունը։


== Ռազմական կապեր ==

Խորվաթիան Հյուսիսատլանտյան դաշինքին անդամակցեց 2009 թվականի ապրիլի 1-ին։ Այս քայլով Ճապոնիան և Խորվաթիան ձեռք բերեցին ընդհանուր հզոր դաշնակից երկիր՝ ի դեմս Ամերիկայի Միացյալ Նահանգների։
Խորվաթա-ճապոնական հարաբերություններն առավել շաղկապված են ռազմածովային ոլորտում։ 2013 թվականին Խորվաթիայի ափերի մոտ է հասել «Կաշիմա» անունը կրող ինքնապաշտպանական մի նավ։ Ռազմանավը Խորվաթիայի մերձակայքում հայտնվել էր երկու երկրների դիվանագիտական հարաբերությունների քսանամյակը նշելու նպատակով։
Կարճ ժամանակ անց ճապոնական ռազմանավը կայանվել է Խորվաթիայի Հանրապետության խոշորագույն նավահանգստում՝ Սպլիտում։ Այն նաև երկրի երկրորդ խոշորագույն քաղաքն է։


== Տես նաև ==
Հայ-խորվաթական հարաբերություններ
Հայ-ճապոնական հարաբերություններ


== Ծանոթագրություններ ==
Մանկական Եվրատեսիլ 2019 երգի մրցույթ

Մանկական Եվրատեսիլ 2019 երգի մրցույթ (անգլ. Junior Eurovision Song Contest 2019), 17-րդ մանկական եվրատեսիլ երգի մրցույթը որը անցկացվելու է Լեհաստանի Գլիվիցե քաղաքում ։
Տասնինը երկրներ հաստատել են 
իրենց մասնակցությունը մրցույթին։ Իսպանիան 13 տարվա դադարից հետո  վերադառնում է մրցույթ  իսկ Իսրայելն ու Ադրբեջանը հրաժարվեցին մասնակցելուց ։


== Անցկացման վայր ==
Միջոցառման անցկացման վայրը պաշտոնապես դեռ չի հայտարարվել, սակայն 3 երկիր արդեն հայտարարել են միջոցառումը իրենց երկրում անցկացնելու մտադրության մասին՝ Հայաստանը, Ղազախստանը և Մանկական Եվրատեսիլ 2018-ում հաղթող Լեհաստանը, սակայն Վարշավան համապատասխան վայր չունի նման մեծ միջոցառումը անցկացնելու համար։


== Մասնակիցների ցանկ ==
Մրցույթին մասնակցելու են հետևյալ երկրները։


== Այլ երկրներ ==
2018 թվականի մրցույթին մասնակցում էին հետևյալ երկրները, սակայն դեռ պաշտոնական հայտարարություն չեն արել հաջորդ տարվա համար։

 Ղազախստան


== Տես նաև ==
Եվրատեսիլ 2019 երգի մրցույթ


== Ծանոթագրություններ ==


== Արտաքին հղումներ ==
Պաշտոնական կայքէջ